**PRAVILNIK O IZBIRI IN IMENOVANJU PREKMURSKE VINSKE KRALJICE TER NJENIH DOLŽNOSTIH IN PRAVICAH**

**I.SPLOŠNE DOLOČBE**

**1.člen**

Ta pravilnik določa pogoje, način izbire, imenovanje **PREKMURSKE VINSKEKRALJICE,** njene promocijske dolžnosti in pravice ter sofinanciranje stroškov, ki nastanejo v zvezi z razpisom in delovanjem vinske kraljice.

Organizator izbire je Koordinacija društev vinogradnikov Prekmurja.

Koordinacija v mandatu 2016-2018 pooblastiZavod za okolje in turizem Dobrovnik (nosilec izbire), da v njenem imenu izvede razpis in izbiro.

Znesek in način sofinanciranja podpisnikov tega pravilnika se določi na letni koordinaciji društev vinogradnikov Prekmurja.

**II.UVODNE DOLOČBE**

**2.člen**

Na razpis organizatorja za PREKMURSKO VINSKO KRALJICO, se lahko prijavijo polnoletna dekleta s stalnim prebivališčem na območju Prekmurja.

V letu izbire, kandidatka lahko izpolni trideset let.

Zakonski stan pri prijavi in izbiri ni omejitev.

**III.RAZPIS**

**3.člen**

Časovne in druge pogoje razpisa objavi nosilec izbire vsaj 30 dni pred predvideno izbiro. Razpis se objavi 1.5.2016. Razpis traja 30 dni od datuma objave.

O razpisu obvestijo vsa vinogradniška društva iz območja Prekmurja, svoje člane, ki lahko predlagajo kandidatke. Razpis se lahko objavi tudi v lokalnih medijih.

V razpisu morajo biti navedeni pogoji iz 2. in 4. člena tega pravilnika.

Stroške razpisa krije nosilec izbire in naknadno podpisnikom tega pravilnika prefakturira sorazmerni delež teh stroškov.

**IV.PRIJAVA**

**4.člen**

Pisno prijavo poda kandidatka sama ali njeno prijavo s soglasjem posreduje društvo vinogradnikov.

Kot datum prijave se šteje datum poštnega žiga.

Prijava se sestoji iz kratkega življenjepisa, s poudarkom na njenih aktivnostih-znanju iz vinogradništva,vinarstva,vinogradniški tradicijiter s turizmom povezane dejavnosti in lastnosti ter drugih sposobnosti za promocijo vinogradništva-vinarstva in Prekmurja. Zaželeno je, da kandidatka pasivno obvlada en tuji jezik in da je v razgovoru sproščena in zgovorna. Fotografija kandidatke je zaželena, ni pa obvezna.

**V.IZBIRA**

**5.člen**

Po preteku razpisnega roka tričlanska komisija odpre prispele vloge, ugotovi njihovo pravočasnost, popolnost in o tem sestavi zapisnik.

V primeru da je vloga nepopolna, se kandidatko obvesti v treh dneh in se jo istočasno pozove za dopolnitev. Rok za dopolnitev vloge je sedem dni. V primeru, da kandidatka ne izvede dopolnitve v roku, se vloga dokončno zavrne.

V primeru, da na razpis ne prispe nobena prijava predsedujoči Koordinacije društva vinogradnikov Prekmurja skliče koordinacijo predsednikov društev vinogradnikov Prekmurja in nosilca izbire Zavod za okolje in turizem Dobrovnik.

**6.člen**

Izbira mora biti izvedena najpozneje v roku deset dni od datuma končanja razpisa. O datumu, kraju in času izbire organizator obvesti kandidatke vsaj sedem dni pred izbiro, vse to pa lahko določi že v samem razpisu.

Če je prijavljena samo ena kandidatka, je ta izbrana za vinsko kraljico in se komisija z njo pogovarja le informativno.

**7.člen**

Tričlansko komisijo za izbiro določi in potrdi koordinacija predsednikov vinogradniških društev Prekmurja. Predsednik komisije je iz društva, ki vodi koordinacijo društev. V letu 2016 je to predsednik VTD Gaj-Filovci~~.~~

Za sestavo zapisnika je odgovoren predstavnik nosilca izbire Zavod za okolje in turizem Dobrovnik.

Vprašanja, ki so v oštevilčenih kuvertah, po sklopih izbira naključno posamezna kandidatka sama. Vprašanja so iz štirih tematskih sklopov :

**-vinogradništvo-vinarstvo**

-**vinska kultura in z njo povezana kulinarika**

**-informativno poznavanja turizma-razvoja podeželja in zgodovine Prekmurja**

**-splošna razgledanost**

Kandidatke odgovarjajo na vprašanja ločeno, ob sami izbiri pa so prisotne vse. Vrstni red izbiranja se določi z žrebom.

**8.člen**

 Nabor vprašanj pripravi komisija za izbiro. Vprašanja so varovana skrivnost in jih poseduje le predsednik komisije. Vsaka kandidatka dobi po eno vprašanje iz posameznega sklopa iz nabora. Dva sklopa vprašanj sta a,b,c, za dva pa je potreben opisen odgovor. Posamezni odgovor prinaša največ štiri točke. O oceni za posamezni odgovor odloča komisija s konsenzom. V primeru nesoglasja odloči predsednik komisije. Njegova odločitev je dokončna. Iz odgovorov na vprašanja lahko kandidatka zbere največ 16 točk.

**9.člen**

 V drugem delu vsak član komisije, oceni tudi splošen vtis znanja in nastopanje posamezne kandidatke z oceno od ena do deset točk. V tem delu lahko kandidatka zbere maksimalno 30 točk. Vsak član komisije lahko pri tej izbiri dodeli enako oceno le enkrat. V primeru enakega skupnega števila točk, odločajo točke predsednika komisije, če pa so tudi te enake, odloča število točk iz prvega sklopa to je odgovorov na vprašanja. Če so še vedno točke enake, odloča žreb med kandidatkami z enakim številom točk.

O poteku izbire in končni izbiri se vodi zapisnik, ki ga podpišejo vsi člani komisije.

**VI. IMENOVANJE VINSKE KRALJICE**

**10. člen**

 Izbrana prekmurska vinska kraljica je slavnostno imenovana(kronana) na prireditvi Praznik vina in perecov, v organizaciji Zavoda za okolje in turizem Dobrovnik. Prireditev se mora izvesti v obdobju junij-avgust.

Postopek kronanja izvede koordinator društev,ki lahko sooblikuje kulturni program v sodelovanju z nosilcem izbire.

Mandat vinske kraljice traja tri leta. Kandidatka je lahko izbrana največ dva mandata zapored.

**11.člen**

 Ob imenovanju se vinski kraljici podeli krona, lenta in častna listina o imenovanju. Krono ji podeli predsednik komisije. Lastnik krone je Društvo vinogradnikov Dobrovnik. Lento in častno listino o imenovanju, ji podelita župan občine Dobrovnik in župan občine, kjer ima sedež društvo, ki vodi koordinacijo društev.Vinska kraljica si lahko po svojem izboru izbere obleko in pregrinjalo do vrednosti 300,00 EUR. Obleka, pregrinjalo, lenta in častna listina postaneta njena last. Stroške krije nosilec izbire in naknadno podpisnikom tega pravilnika prefakturira sorazmerni delež nastalih dejanskih stroškov.

Prvi in drugi spremljevalki podelita častni listini preostala člana komisije.

**VII.DOLŽNOSTI IN PRAVICE**

**12.člen**

Institut Prekmurske vinske kraljice je častna funkcija, ki jo pridobi izbrana kandidatka po tem pravilniku, zato so nekatere obveznosti do naziva in krone častne in neodtujljive za čas mandata.

Dolžnosti vinske kraljice so naslednje:

- Zastopanje in promoviranje vinogradništva in vinarstva Prekmurja, kot tudi kulturno-zgodovinske dediščine.

- enkrat letna udeležba na prireditvi društva vinogradnikov, ki je v koordinaciji društev vinogradnikov Prekmurja, brez plačila nadomestila,

-Na povabilo vinogradniških društev sodeluje na tradicionalnih in promocijskih prireditvah in s svojim nastopanjem vzpodbuja pripadnost regiji in vinu.

-Sodeluje z občinami in drugimi društvi in institucijami iz območja Prekmurja pri promocijskih aktivnostih in turističnih prireditvah, sejmih tudi izven Prekmurja.

-Pri povabilih na prireditve,daje prednost vinogradniškim društvom Prekmurja pred ostalimi društvi.

-V primeru fizične nezmožnosti sodelovanja na več istočasnih prireditvah, daje prednost prireditvam z daljšo tradicijo in večjo medijsko podprtostjo.

-S svojim zgledom in lastno promocijsko aktivnostjo širi dober glas o vinogradništvu in vinarstvu tega območja in širše.

-Varovanje krone in obleke.V primeru odtujitve s strani druge osebe, zaradi njene malomarnosti, mora povrniti stroške nabave.

-V primeru dogovorjene prisotnosti, mora svojo zadržanost zaradi višje sile sporočiti organizatorju, vsaj eno uro pred dogovorjenim prihodom.

- O svojih aktivnostih vodi dnevnik

- Na določenih prireditvah se prestavlja z vinom članov društva koordinacije.

**14.člen**

Pravice prekmurske vinske kraljice so:

- nadomestilo za prisotnost v višini 30 EUR krije društvo vinogradnikov v koordinaciji društev vinogradnikov Prekmurja, ki jo povabi na več kot eno prireditev letno.

- Nadomestilo za kilometrino v višini 30% cene 95 oktanskega goriva se krije iz sredstev sofinanciranja podpisnikov tega pravilnika, če gre za prisotnost vinske kraljice na javni prireditvi po njeni izbiri na osnovi osebnega povabila letno do 3- krat (vinska kraljica mora za povrnitev stroškov predložiti vabilo in pridobiti soglasje podpisnikov pravilnika).

Za tovrstne aktivnosti daje soglasje koordinacija društev v roku 3 dni od pisnega obvestila ZOT, v nasprotnem primeru se smatra, da je soglasje podano.

Vse nastale stroške krije nosilec izbire in naknadno podpisnikom tega pravilnika prefakturira sorazmerni delež dejanskih stroškov enkrat letno.

- nadomestilo za kilometrino v višini 30% cene 95 oktanskega goriva in nadomestilo za prisotnost v višini 30 EUR krije drugo društvo ali institucija izven koordinacije društev vinogradnikov Prekmurja,

-Pogostitev zanjo in njenega spremljevalca na posameznih prireditvah, ki jih pokriva organizator prireditve.

- Za čas trajanja mandata jo mora nosilec izbire nezgodno zavarovati.

Stroške krije nosilec izbire in naknadno podpisnikom tega pravilnika prefakturira sorazmerni delež zavarovalne premije.

- enkrat letno organizirati oz. povabiti ostale vinske kraljice iz Slovenije na javno prireditev.

Za tovrstno aktivnost daje soglasje koordinacija društev na osnovi pisnega obvestila ZOT v roku 3 dni, v nasprotnem primeru se smatra, da je soglasje podano.

Vse nastale stroške krije nosilec izbire in naknadno podpisnikom tega pravilnika prefakturira sorazmerni delež dejanskih stroškov enkrat letno.

**VII.KONČNA DOLOČBA**

**15.člen**

Ta pravilnik začne veljati naslednji dan po sprejetju na koordinaciji predsednikov vinogradniških društev Prekmurja ob soglasju nosilca izbire Zavoda za okolje in turizem Dobrovnik.

Vinska kraljica ob izbiri podpiše izjavo, da soglaša s pravilnikom.

Pripombe na pravilnik se dajejo enkrat v celotnem mandatu in obravnavajo na koordinaciji predsednikov društev vinogradnikov Prekmurja.

Datum podpisa: \_\_\_\_\_\_\_\_\_\_\_\_\_\_

Prekmurska vinska kraljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Društvo vinogradnikov **BELTINCI :** Vinogradniško sadjarsko društvo **TURNIŠČE**:

----------------------------------------------------------------------------------------------------------

Društvo vinogradnikov in sadjarjev **HOTIZA**: Društvo vinogradnikov **DOBROVNIK** :

----------------------------------------------------------------------------------------------------------

Vinogradniško sadjarsko društvo **FILOVCI:** Vinogradniško tur. društvo **GAJ-Filovci:**

----------------------------------------------------------------------------------------------------------

Društvo vinogradnikov **GORIČKO :** Društvo vinogradnikov **VELIKA POLANA** :

---------------------------------------------------------------------------------------------------------

Društvo vinogradnikov **KOBILJE**: Vinogradniško sadjarsko društvo **LENDAVA:**

---------------------------------------------------------------------------------------------------------

Društvo vinogradnikov **STREHOVCI** : Zavod za okolje in turizem **DOBROVNIK** :

-----------------------------------------------------------------------------------------------------------